આખરે તેમણે ભુજ અને ગાંધીધામમાં પ્રેક્ટિસ કરતાં ડૉ. નરેશ વી.ભાનુશાલી પાસે ટ્રીટમેન્ટ લેવાનું શરૂ કર્યું હતું ને કુદરતની લીલા તો જૂઓ કે જેને એક બાળકની ઝંખના હતી તેમના પર કુદરત એવી તો રીઝી કે ચાર-ચાર બાળકની ભેટ આપી દીધી. ગઈકાલે બપોરે પોણા બે વાગ્યે ડૉ. નરેશ ભાનુશાલીનાં ગાંધીધામસ્થિત નર્સિંગ હોમમાં ગાયનેકોલોજીસ્ટ્સ, પેડીયાટ્રીશ્યન્સ અને એનેસ્થેટીસ્ટ સહિતના આઠ તબીબોની ટીમે ક્રિષ્નાબેનની ડિલિવરી કરાવી હતી. જન્મેલાં ચાર બાળકોમાં બે દીકરા છે અને બે દીકરી છે. ચારેય બાળકોની હાલત તંદુરસ્ત છે પણ તબીબી કારણોસર તેમને ઈન્ક્યુબેટર (કાચની પેટી)માં રખાયાં છે. માતાની તબિયત પણ સારી છે.